Ruotger

Ruotger av Trier, eller Rudgar av Trier, Routger av Trier (født rundt 880; død 27. januar 931 i Trier) var fra 916 til 923 erkekansler for Vestfrankerriket, fra 925 til 931 kansler for Østfrankerriket og fra 915 til 931 erkebiskop av Trier.

 Liv og virke
Bakgrunn
Ruotger stammet fra en lothringisk adelsfamilie, muligens fra regionen nord for Metz, rundt Thionville. Intet om hans liv er kjent før han ble elevert til erkebiskop av Trier i 915. Hans forgjenger, Radbod, døde den 30. mars det året. 

Erkebiskop, og kansler 
Det er sannsynlig at Ruotger ble valgt til erkebiskop i et fritt valg i Triers generalkapittel. 

I 916 ble han halt til å fylle kanslerembedet for den vestfrankiske konge Karl III, og det bekledte han til 923. Han ble i perioden en sentral aktør i Lothringen-politikken. Høydepunktet for hans virksomhet var edsavleggelsen av Traktaten i Bonn (921).

Den østfrankiske kong Henrik I hadde i 925 forent Lorraine med Østfrankerriket. i 927 er det historisk belegg for at Ruotger var erkekansler for det østfrankiske rike. 

Etter at de ødeleggende innfall av normannere og ungarer var det hans kirkelige oppgave å gjenoppbygge og reorganisere erkebispedømmet Trier. Rundt 927 innkalte han til en provinsialsynode, med deltakere av de høyere klerikere i erkebispedømmet, av suffraganbiskopene av Metz, Toul og Verdun, og ytterligere klerikere fra hele metropolitanområdet. 

Erkebiskopen gav sine klerikere en samling av rettsbestemmelser - canones - som skulle være lov og rettesnor for alle geistliges embedsutførelse. Denne kirkerettssamlingen holdt seg tett til kapitularet gitt i sin tid av erkebiskop Radulf av Bourges (840-866). 
I brever til sine klerikere ble denne rettesnoren konsekvent og fast etablert. 

Erkebiskop Rudgar undertegnet mange leie- og forpaktningsavtaler med sine vasaller og andre, som for eksempel i 928 en prekarie- eller landleieavtale med hertug Giselbert av Lothringen (Gislebert de Lotharingie) i Burgen ved Mosel. 

Rudgar døde 27. januar 931 og fikk sin grav i et kapell ved siden av den trierske stiftskirke St. Paulin.

Referanser

 Litteratur 

 Michael Blasen: Die Canonessammlung des Erzbischofs Routger von Trier vom Jahre 927. Ein Beitrag zur Rechtsgeschichte der Diözese Trier. I: Pastor bonus 52 (1941) s. 61–72
 Michael Blasen: Erzbischof Ruotger von Trier (915–930) und seine Bedeutung für die kirchliche Rechtsgeschichte. Mit einer Ausgabe seines Capitulare. Diss. Bonn 1943
 Peter Brommer: Die Kanonessammlung Ruotgers von Trier. Quellenuntersuchung und Analyse der Arbeitsweise. In: Archiv für mittelrheinische Kirchengeschichte 27 (1975). s. 35–48
 Peter Brommer: Der Brief Erzbischof Ruotgers von Trier an seine Priester. In: Kurtrierisches Jahrbuch 8 (1978). s. 28–30,



Kategori:Tyske katolske biskoper
Kategori:Tyske politikere
Kategori:Personer fra departementet Moselle